ഒരു കന്യകയും കൈയ്യില് നിന്ന് വഴുതി പോകരുത്: വീടുകളില് കയറിയിറങ്ങി 12 വയസുള്ള കുട്ടികള്ക്കായി തിരച്ചില് നടത്തി താലിബാന് കാബൂള്: താലിബാന് ഭരണം വിസ്മയമല്ല, വിനാശകരമാണെന്ന് ലോകം തിരിച്ചറിയുകയാണ്. താലിബാന് ഭരണം വീണ്ടും രാജ്യത്ത് വരുമ്ബോള് അത് ഏറ്റവും അധികം ഭയപ്പെടുത്തുന്നത് സ്ത്രീകളെയും കുട്ടികളെയുമാണ്. മുന്പൊരിക്കല് താലിബാന്റെ കിരാതഭരണം അഫ്ഗാന് അറിഞ്ഞതാണ്. അഫ്ഗാന് മേല് പതിച്ച ആ ഭൂതകാലം വീണ്ടുമൊരിക്കല് കൂടി ആവര്ത്തിക്കുമ്ബോള് ഓടിയൊളിക്കാന് ഇടങ്ങള് തേടുകയാണ് ഒരു ജനത. തങ്ങളുടെ നിയമങ്ങള് അനുസരിക്കാത്തവരെ ദയാദാക്ഷിണ്യമില്ലാതെ കൊന്നുതള്ളിയും അടിമകളാക്കി പീഡിപ്പിച്ചുമാണ് താലിബാന് പോരാളികള് അവരെ ശിക്ഷിക്കുക. 45 വയസ്സുവരെയുള്ള സ്ത്രീകളുടെ ലിസ്റ്റ് വേണമെന്ന താലിബാന്റെ ആവശ്യം ഭയപ്പെടുത്തുന്നത് സ്ത്രീകളെയാണ്. ബഹുഭൂരിപക്ഷം താലിബാന് അംഗങ്ങളും തിരയുന്നത് 12 വയസുള്ള കുട്ടികളെയാണ്. 12 മുതല് 17 വരെ വയസുള്ള പെണ്കുട്ടികളാണ് താലിബാന്റെ ലിസ്റ്റില് ഒന്നാമതുള്ളത്. ഇവര്ക്കായുള്ള തിരച്ചിലിലാണ് താലിബാന്. പെണ്കുട്ടികളെ ലൈംഗിക അടിമകളാക്കുവാന് തട്ടിക്കൊണ്ടു പോകുകയാണിവര്. വീടുകളിലെത്തി സ്വന്തം മാതാവിന്റെ അടുത്ത് നിന്നും ചെറിയ കുട്ടിയെ താലിബാന് ഭീകരര് പിടിച്ച് പറിച്ച് കൊണ്ട് പോകുന്നതിന്റെ ദാരുണദൃശ്യങ്ങള് പുറത്തുവന്നിരുന്നു. പെണ്കുട്ടികളെ തേടി വീടുവീടാന്തരം കയറിയിറങ്ങുകയാണ് താലിബാനെന്ന് അഫ്ഗാന് രാഷ്ട്രീയക്കാരിയും പത്രപ്രവര്ത്തകയുമായ ശുക്രിയ ബരാക്സായ് ദി ഡെയ്ലി മെയിലിന് നല്കിയ റിപ്പോര്ട്ടില് വ്യക്തമാക്കുന്നു. അമ്മമാരുടെ അടുത്ത് നിന്ന് പോലും പെണ്കുട്ടികളെ തട്ടിപ്പറിച്ച് കൊണ്ട് പോവുകയാണ്. ലൈംഗിക അടിമകളാക്കുവാനാണ് ചെറിയ കുട്ടികളെ പോലും അവര് കൊണ്ടുപോകുന്നത്. ഒരു കന്യകയും അവരുടെ കൈയ്യില് നിന്നും വഴുതിപ്പോകരുതെന്ന ദൃഢനിശ്ചയത്തിലാണ് അവര്. ചെറിയ പെണ്കുട്ടികള് ഇല്ലെന്ന് പറയുന്നവരുടെ വീടുകളിലെ ഡ്രോയറുകളും വാര്ഡ്രോബുകളും സ്യൂട്ട്കേസുകളും പോലും അവര് പരിശോധിക്കുന്നു, ശുക്രിയ പറയുന്നു.